PÕHINEB TÕSIELUL
1. TASE
Daamid ja härrad...
TERE TULEMAST VÕRRATUSSE LAS VEGASESSE
...olete teinud targa otsuse loobuda kasiinodest...
TARBEELEKTROONIKA MESS
...kus maja alati võidab,
ja tulite kohta, kus te ei saa kaotada.
Tehnoloogia on tulevik ja videomängud on läbimurde esirinnas.
Nii et astuge ligi ja kogege esimesena järgmist suurt hitti.
1. MÄNGIJA
Tulge proovige „God“, Aasia populaarseimat mängu.
Selle õigused on saadaval kõikjal peale Jaapani.
Kuidas läheb, härra?
„Go“. Anna tulla. Mängime? See on nagu male.
Ainult et see on palju raskem.
„Goga“ ei läinud plaanitult.
Ma ei suutnud isegi oma müügineiu huvi äratada.
Tean, kui palju vabandusi pangaametnikud iga päev kuulevad.
Ent see pole vabandus. See on võimalus.
Tegelikult mu väike tagasilöök võib olla parim, mis meiega juhtuda võis.
- Jah. - Tracy.
Tracy. Mida sa teed?
Kuidas läheb? Kutsusin selle neiu siia,
et näha, kuidas me uus mäng naistele peale läheb.
Kindel see.
Tule, Tracy. Saad palka, et mu mängu müüa, mitte teiste omi mängida.
Rahu, Henk. See on kihvt mäng.
- Mis selle nimi on? - „Tetris“.
„Tetris“.
Ma ei mõista.
See tuleb sõnadest „tetra“, mis on kreeka keeles neli.
Igas klotsis on neli osa. Ja teine sõna on „tennis“.
- Tennis? - Tennis.
Väidetavalt meeldib vene mänguloojale tennis.
Kuule, Henk. Proovi seda.
See on programmeeritud Pascalis või C-s?
See on firmasaladus.
Sulle meeldib?
See oli kauneim asi, mida näinud olen, Eddie.
Olen seda varemgi kuulnud.
Ei. See pole üldse nagu „Go“. See on hoopis teine tase.
Olen sedagi kuulnud.
Olgu, hüva. Aga, Eddie,
mängisin „Tetrist“ viis minutit.
Näen endiselt unes langevaid klotse.
See mäng pole lihtsalt sõltuvust tekitav.
See jääb sind kummitama.
See on luule. Kunst ja matemaatika sulanduvad maagilises sünkroonsuses.
See on...
See on täiuslik mäng.
Miks sa mulle seda räägid?
Kas sul on selle mängu õigused?
Mirrosofti käes on kõik õigused kõigil platvormidel üle maailma.
Kas Jaapan on saadaval?
Sest sinu ees istub „Tetrise“ Jaapani litsentsi omanik arvutitele,
mängukonsoolidele
ja mänguautomaatidele.
Kas see on nali?
Võtsid raha, mille võlgnesid pangale oma läbikukkunud mängu eest...
6. TASE
- ...ja ostsid veel ühe videomängu? - Just nimelt.
Aga, Eddie, see on teine asi.
„Tetris“ on juba menuk.
- Kus? - Venemaal.
NSVL
Henk, Venemaal pole videomänguäri.
Ma tean.
Palun lase mul lõpetada.
2. MÄNGIJA
Kõik sai alguse kutist, kel nimeks Aleksei Leonidovitš Pažitnov.
Neli aastat tagasi.
Päeval töötas ta riigi heaks programmeerijana
Nõukogude arvutuskeskuses.
Ent öösiti lõi ta lõbu pärast mänge.
Tema kiviaegsel Nõukogude sitakäkist arvutil Elektronika-60
polnud isegi graafikakaarti.
Tema langevateks klotsideks olid kokku lükatavad nurksulud.
Aleksei ja tema paar kolleegi tegid mängu IBM-iga ühilduvaks.
See tähendas värvilist graafikat,
8-bitist muusikat ja diskette, mida tasuta kopeeriti ja jagati.
MOSKVA
See levis kulutulena.
Ent tegu on Nõukogude Liiduga, nagu mäletad.
Miski ei pääse kergesti välja.
Sinna minek ja selle rahaks tegemine nõuab ettevõtjat.
Keda?
Sind?
Jeerum, ei.
Seda tegi Robert Stein.
3. MÄNGIJA
Kaks aasta tagasi.
Tere tulemast tagasi Budapesti, hr Stein.
Londonis tegutsev Hunt Kriimsilm,
kes reisis mööda Ida-Euroopat ja otsis odavaid mängulitsentse,
mida ta kasumiga läände müüs.
Olen seda näinud, igav.
Mis see on?
See pole meie mäng.
MOSKVA ARVUTUSKESKUS
See tola Stein aina faksib meile ja raiskab me paberit.
Mida ta ütleb?
Ta tahab mu mängu litsentsi.
Kas ma võin seda teha?
Peame küsima ülemustelt ELORG-is.
Jah, võime. Saatke faks.
HR STEINILE SUMMA ON 10 000 $
Kui venelased olid Steiniga tehingu sõlminud,
kohtus Stein Londonis Robert Maxwelliga.
4. MÄNGIJA
Aasta tagasi.
Hr Stein, rõõm kohtuda. Robert Maxwell.
Rõõm kohtuda.
Seesama Robert Maxwell?
- Miljardärist meediamogul? - Seesama.
Hüva, sellist tüüpi ärimehed kiidame pankuritena heaks.
Maxwell maksab laenud tagasi.
Ja ta juhib turustamist?
Peaaegu.
Ja see on minu poeg.
Suudan end ise tutvustada, isa.
5. MÄNGIJA
POEG
Kevin Maxwell, Mirrosofti tegevjuht.
Rõõm tutvuda, Kevin.
Olen teie jaoks hr Maxwell, härra.
Igatahes, härrased, arvan, et peaksime tähistama.
Kevin.
Esimene arvutimäng, mis raudse eesriide tagant pääseb.
See valmistab mu vanale semule Mihhail Gorbatšovile uhkust.
Alustame arvutimängude litsentsimisest
ja siis võtame ette videomängud, mänguautomaadid, lauamängud ja muu.
Jätka.
Hästi, sest sa ei usu, kus ma eile olin.
EILE
Henk Rogers Bullet-Proof Software'ist.
Mul on kohtumine Hiroshi Yamauchiga, teie tegevjuhiga.
Rogers?
Kirjas pole.
Olgu.
Ma mõistan.
Aitäh.
Kas võin enne lahkumist teie tualetis käia?
- Vasakul? - Vasakul.
Hästi. Aitäh.
Tere, mul on kohtumine hr Yamauchiga. Kas ma...
Hr Rogers, olete siin loata.
Hr Yamauchit pole. Nii et...
Pole tõsi, sest nägin teda hommikul ja ta auto on siin.
Ei.
Kes see on?
Tere.
Henk Rogers Bullet-Proof Software'ist.
Pole paha.
Päriselt?
Ostame õigused 500 000-ga.
Viissada tuhhi?
Henk, las ma pakun sulle napsi.
Ma keeldusin.
Mida sa tegid?
- Kas oled peast segi, raisk? - Mul on suurem visioon, Eddie.
Seetõttu siin olengi.
Annan selle välja ja katan kõik kulud.
Avaldame oma mänge majasiseselt.
Me ei kasuta väliseid partnereid.
Tõsi, et te ei tee seda sageli.
Ent te teete erandeid.
Sest teate samahästi kui mina, et partnerlus muudab meid vägevaks.
Mariol on seetõttu Luigi.
Zeldal on seetõttu Link.
Mike Tysonil on seetõttu kes iganes, kelle ta „Punch-Outis!!“ siruli lööb.
Jah.
Tahame, et toodate 200 000 kassetti.
- Tahad kaht miljonit dollarit? - Ei.
Hakkasin juba pabistama.
Vajan tšekki kolmele miljonile dollarile.
See ongi puänt? Sa tahad minult tšekki?
Kuidas sa kolme miljonini jõudsid?
Sest vajan kaht miljonit Nintendo kassettide jaoks...
KONSOOL
...ja üht miljonit mänguautomaatideks.
Mul on mänguautomaatide „Tetris“ ka, mäletad?
SISESTAGE MÜNT
Mänguautomaadid on sularahaäri ja raha tuleb kähku,
mis on meile mõlemale vinge.
Selline võimalus tuleb kord elus, Eddie.
Nintendo laseb mul kirjastaja olla.
Nintendo. See on tõeline rahapada.
- Oled selles nii kindel? - Jaa! Kindla peale.
- Siis tõstan su intresse. - Hästi.
- Ja võtan su maja tagatiseks. - Hästi!
Kui üks makse hilineb, võtame maja ära.
Hästi.
Oled kindel, et ei taha enne oma naisega rääkida?
Akemi on ettevõtte finantsjuht.
Ta on täiega nõus.
LISAHÜPOTEEGI LEPING
Sa lubasid midagi muud, Henk.
Ma tean, aga sa tead, et pankuritel pole kujutlusvõimet.
Teerajajad peavad võitmiseks maja panti panema.
Mitte sõna otseses mõttes.
Kuula.
Kas oled varem meie korteris sellist vaikust kuulnud?
Maya?
Mida sa arvad?
See on geniaalne, kas võime selle endale jätta?
See õnnestub.
Ma luban.
Kas suudad seda lubadust pidada?
Kui seda teeme, on ohjad meie käes.
Nii et, jah...
suudan küll.
2. TASE
Yoshi.
Itsuko.
Kuulake...
Oleme nüüd suured läbikukkujad!
Oleme nüüd suured kirjastajad!
MOSKVA
Alt üles.
Proovige. Alt üles.
Tennis talvel?
Muljet avaldav.
Valentin Trifonov,
Kommunistliku Partei Keskkomiteest.
Tahtsin isiklikult tutvuda inimesega, kelle pärast oleks NL peaaegu lagunenud.
Kuidas palun?
Teie mäng.
Riigitöötajad üle Nõukogude Liidu mängisid seda tunde.
Seetõttu ei saanud midagi tehtud.
Pidime kõikidesse arvutitesse blokeerivad programmid paigaldama.
Kuulsin, et müüsite mängu õigused läände.
Kas olete juba mingit tulu teeninud?
Ma ei usu, et siin nii menukas mäng seal kopikatki ei teeni.
Keegi valetab.
Isa, kas võime edasi mängida?
Kohe.
Vabandage veel kord, et segasin.
Õnnitlen teid.
Olete selle ära teeninud.
- Bullet-Proof, Henk siin. - Jah, tere. Hr Rogers?
Olen Kevin Maxwell, Mirrosofti tegevjuht.
Tere, Kevin.
Teile olen hr Maxwell, härra.
Helistan, kuna ostsite arvuti-, videomängude
ja mänguautomaatide õigused „Tetrisele“ Jaapanis.
Jah.
Tuleb välja, et andsime mänguautomaatide õiguse Segale.
Mida? Millal?
Ma tegin tehingu teie kutiga Vegases.
Ma ei tegele üksikasjadega, hr Rogers.
Maksin mänguautomaatide eest. Allkirjastasime lepingu.
Ei. Teie allkirjastasite, mina pole seda veel teinud.
- Sestap helistangi. - Mida kuradit, Kevin?
Ei, olen härra Maxwell.
Mida kuradit, hr Maxwell?
Ajate mu pankrotti, raisk.
Kas tahate arvuti- ja videomänge või mitte?
Jah.
Seda ma arvasingi.
Jäime mänguautomaatidest ilma.
Hiro-san, lõpeta mänguautomaadi prototüübi tegemine.
Kõik laabub.
Videomängu õigused on alles.
Henkil on tähtis kohtumine Nintendos. Mõtleme midagi välja.
Eks ole.
Palju õnne, hr Yamauchi.
Mõtlesin, et teil võiks olla isiklik "Tetrise" eksemplar,
enne kui kõik välja müüme.
Aitäh.
Teate, kuidas „Super Marios“ jooksed ja kõik on hästi,
kuid ühtäkki ilmub välja piraajataim ja sülgab sinu poole tuld?
Asi on selles, Yamauchi-san, et Kevin Maxwell on meile see taim.
Ta võttis mänguautomaatide õigused tagasi
ja ma vajan seent, et ellu jääda.
Kas saaksin ettemaksu oma tulevastest Nintendo tuludest, palun?
Hr Yamauchi tahab tutvustada teile oma Nintendo kolleege Seattle'is.
Võibolla saame teid aidata.
- Terviseks. - Terviseks.
Hüva, lapsed.
Äkki teeme enne ema saabumist toa korda! Jaa!
Aga, paps, mu koolikontsert on järgmine kuu...
Sain alles oma laulu teada ja pean harjutama.
Aga ma vajan su abi.
Vabanda, kullake.
Isa peab oma ärireisiks valmistuma.
Aga ootan elevusega su kontserti.
Ma pean pakkima. Andke minna, lapsed. Koristage!
Sisemine pühamu.
Tere, olen Henk Rogers Bullet-Proof Software'ist.
Mul on au siin olla.
Tere, Henk.
Minoru Arakawa, Nintendo Ameerika haru president.
- Ma tean. - Henk Rogers, kuradi päralt.
Tere tulemast, Seattle'isse. Howard Lincoln, asepresident, peajurist.
Sul on kauboi maine.
Ole lahke. Kirjuta alla.
Konfidentsiaalsusleping? Miks?
Sest vaid kümme inimest maailmas on näinud seda, mida näed,
ja ausalt öeldes ei usalda me sind.
8-bitine graafika?
Jah, uhiuus 4,19-megahertsine Sharp LR35902 tuum
ja kaheksa kilobaiti sisemälu.
Muljet avaldav.
Pilt pole värviline?
Siis oleks nelja asemel kaheksat patareid vaja. Liiga kallis.
Saad sellega 30 tundi mängida ja seda kõike vaid 89 dollariga.
Mis selle nimi on?
Selle nimi on Game Boy.
Lase käia, proovi.
Tuleme juunis turule.
Ja tahame, et sinusugused kirjastajad otsiksid uusi mänge.
Sellega tuleb „Mario“ kaasa?
Jah, see on me parim bränd.
See on programmeeritud C-s?
Mitu pikslit?
160 korda 144. Miks küsid?
See pole täiuslik, aga saate mõttest aru.
Härrased, kui tahate müüa paarsada tuhat Game Boyd väikestele lastele,
pange „Mario“ kaasa.
Ent kui tahate müüa miljoneid Game Boysid absoluutselt kõigile,
noortele ja vanadele üle maailma,
siis pange kaasa „Tetris“.
Kas saad õigused hankida?
Tere.
Mu nimi on Henk Rogers. Tulin Kevin Maxwelli juurde.
Kas teil on kokku lepitud?
Ei. See on üllatus.
- Annan endast parima. - Ei, ära ütle nii.
Sa ei anna endast parimat. Tegelikult skaalal ühest parimani
annad endast vähem kui nulli, mis on mitte sittagi!
Venelased pole lollid.
Nad teavad, et „Tetris“ müüb.
Ent nad keelduvad mänguautomaatide õigustest rääkimast,
kuni maksan arvutimängude eest.
Ja ma ei saa maksta, kuni mulle maksate.
- Henk Rogers Kevin Maxwelli juurde. - Mida kuradit ta siin teeb?
- Kutsu ta sisse. - Miks?
- Peaksin minema. - Istu.
Oleme üks tiim. Selge?
Hr Rogers, kui meeldiv üllatus.
Robert Maxwell, Mirror Groupi president.
Tere.
- Kui ma segan, võin... - Üldsegi mitte.
Me rääkisime just „Tetrisest“.
See on Robert Stein Andromeda Software'ist ja mu poeg...
Võin end ise tutvustada, isa. Aitäh.
Kevin Maxwell.
Mirrosofti tegevjuht.
Tean. Oleme tutvunud.
Telefoni teel. Müüsite mu mänguautomaatide õigused Segale.
Paistab, et kõik loksus paika, jah?
Enne kui unustan, see on venelastele mu lepingu järgi.
See on Jaapani „Tetrise“ mänguvideo.
Oleme küll tänulikud, et selle isiklikult ära tõite, hr Rogers,
aga oleksite võinud selle posti panna. Polnud vaja sõita.
Jah, aga siis ma poleks saanud rääkida teiega käeshoitavast „Tetrisest“.
Käeshoitavast?
Ma ei saanud aru, kes selle õigusi omab.
Teie?
Kahtlemata.
Jah.
Hr Stein on kõigi eksklusiivsete litsentsiõiguste omanik üle maailma.
Mänguautomaatide, video-, arvuti- ja käeshoitavate mängude õigused.
- Litsentsime kõike läbi tema. - Fantastiline.
Siis tahaksin osta käeshoitavate mängude õigused üle maailma. Täna.
Hr Rogers, Nintendol pole käeshoitavat seadet.
- Milleks siseneda turule... - Ma ei saa seda kommenteerida,
aga olen valmis tegema nende nimel helde pakkumise.
- Kaalume te ettepanekut, Henk. - Saan sellega ise hakkama, isa.
Kaalume te ettepanekut, hr Rogers.
Ma pole seda teinud.
Jah.
Kena Londonis viibimist.
Nägemist.
Võite minna, hr Stein.
Ja ärge mõelgegi naasta täielikult sõlmitud lepinguteta,
kaasa arvatud käeshoitavale „Tetrisele“.
- Peaksime venelastele raha maksma. - Nad ei hooli rahast, poja.
Nad hoolivad lojaalsusest.
Peasekretär Gorbatšov on mu sõber. Me avaldame ta memuaare. Oleme lojaalsed.
Jah, isa. Firma pensionihaldur helistas
ja ütles, et mõni miljon naela oli eelmine nädal töötajate pensionifondist puudu.
Jah, pidime aastalõpuks raamatupidamist ümber korraldama.
- Väike raamatupidamisnõks. - Ma ei pea muretsema?
Ei pea.
Aga, Kevin, me vajame „Tetrist“. Kas on selge?
MÄNGUVIDEO
Hr Stein.
Hr Stein, palun teid. Oodake.
Mis seal juhtus?
See on keeruline.
Teil pole käeshoitava mängu õigusi?
Ma ei öelnud seda. See on keeruline.
Teil on need või mitte. Mis nii keerulist...
Olete iial Moskvas käinud, hr Rogers?
Kas olete venelastega läbi rääkinud?
Teate, mis tunne on olla riigis,
kus kõik jälgivad teid?
Ei. Nii et ärge rääkige mulle, mis on ja mis ei ole keeruline.
Maksan teile 25 000 $ käeshoitava mängu ülemaailmsete õiguste eest.
Küllap polnudki nii keeruline.
- Halloo. - Howard Lincoln Ameerika Nintendost siin.
Kuulsin just, et Robert Stein
müüb käeshoitava „Tetrise“ õigused Atarile 100 000 dollari eest.
- Mida? - Jah, Atarile.
Tead, kuidas neid värdjaid vihkame.
Väidetavalt on neil käeshoitav seade meie kuradi mänguga.
- Maksin Steinile, et mina õigused saaks. - Mis toimub?
Kas Stein laseb sü üle ja sõlmib ise lepingu?
Sellisel juhul ei lase ta ainult mind üle.
Kas müüd mu selja taga „Tetrise“ õigusi Atarile?
- Kevin, rõõm näha. - Ära kutsu mind Keviniks! Me pole semud.
Töötad eksklusiivselt Mirrosoftiga. Oled oma lepingu unustanud?
Mõtled lepingut, millega saan tasu „Tetrise“ müügist üle maailma?
Ma pole mingit tasu saanud.
Olgu!
Ma pole veel käeshoitava mängu õigusi saanud, aga anna mulle aega.
Ei, räägin otse venelastega läbi.
Meie koostöö on läbi.
Läbi?
Läbi.
Põrgusse see. Lähen Moskvasse.
Oot. Pea kinni, sa ei saa lihtsalt NL-i minna, Henk.
Vajad äriviisat ja taustakontrolli. See võtab kuid.
Teen siis turistiviisa.
Valetad siis? See on kuritegu. Sa võid vangi minna.
Võtan selle riski.
Kellega sa räägid?
Mingi firmaga, mille nimi on ELORG.
NSVL-is ei ole firmasid, Henk. ELORG on ilmselt KGB.
- Kas tahate seda mängu või mitte? - Muidugi tahame.
Aga sa lähed kommunistlikku riiki,
mis peab endiselt Ameerikat vaenlaseks number üks.
Kui sa lähed, ei saa me sind kaitsta.
Heakene küll.
Kuhu sa nüüd lähed, isa?
MOSKVA
3. TASE
- Olete taanlane? - Ei. Olen hollandlane.
Ent kõlate nagu ameeriklane.
Kasvasin New Yorgis, aga olen hollandlane.
Ja ma elan Jaapanis.
- Tõlki? - Tänan, ei.
Tere.
Henk Rogers, kirjutan end sisse.
Ega te tea, kust ma ELORG-i leian?
Teine nimi on Elektronorgtehnika. See on riiklik asutus.
Riiklik? Net.
„Ei“, nagu ei tea, või „ei“, nagu ei ütle...
Meil on uus külaline...
ELORG. Teate numbrit?
- Tõlketeenused. - Tänan, ei.
- Tõlk. - Tänan.
Takso!
Kala ja liha on otsas!
Palun!
Sul peab midagi olema.
Mu pere nälgib.
Mul on raha.
Võtke palun. Palun.
Ei. Sul on ka perekond.
Mu perega on kõik hästi. Võtke.
Aitäh.
Tervitus.
Kas vajate leevendust?
Kuidas palun?
Leevendus. Nimisõna. Raske olukorra talutavaks muutmine.
Abistamise sünonüüm.
Olen Saša. Pakun tõlketeenust.
Au teiega kohtuda.
Kas teile meeldib ajalugu?
Võime külastada Stalini seitset õde, tema proletariaadi paleesid.
Või kunst?
Võime Puškini muuseumi minna.
Tegelikult on mul vaja ELORG-i minna.
Arvasin, et tulite siia puhkusele.
Olete siis sellest kuulnud?
Hr Rogers, see pole Ameerika.
Riigiasutusse kutseta sisenemine on ebaseaduslik.
Saša, ma ei reisinud 8000 km, et uks mind peataks.
Dokumenti?
Nikolai Jevgenevitš...
Jah?
Teie juurde.
Ma kuulan.
Jah, tere. Henk Rogers.
Bullet-Proof Software'ist.
Ma annan välja „Tetrise“ videomängu Jaapanis
ja tahan osta käeshoitava mängu õigusi üle maailma.
Mis see on?
Kust see tuleb?
Palun vabandust. Ma ei oska...
Üks hetk.
Vabanda, Saša, kuid ma vajan sind.
Kõik laabub.
See on Saša, minu tõlk.
Tere, mu nimi on Saša.
Olen tõlk.
Hästi? Hästi.
Mu nimi on Henk Rogers.
Ja ma annan välja Nintendo „Tetrist“ Jaapanis.
Ta küsib, mis on Nintendo.
Väga vaimukas.
Nintendo on maailma kõige menukam mängukonsool, härra.
Ta ütleb, et ELORG pole kellelegi „Tetrise“ videomängu õigusi müünud.
Ainult arvutimängu õigusi.
Ei, see ei saa tõsi olla. Vaadake...
ELORG andis õigused Robert Steinile Andromedast.
Andromeda andis need Mirrosoftile
ja Mirrosofti esindaja müüs need Las Vegases Bullet-Proof Software'ile,
keda esindan mina.
Mirrosoft pidi selle teile saatma.
Ta eitab video saamist.
Ja ütleb, et see on ebaseaduslik mäng.
Hr Rogers, peaksime haihtuma.
- Ta arvab, et varastasin „Tetrise“? - Just nii.
Ütle talle, et olen kogu oma elu ja enamgi veel selle mängu alla pannud.
Ta eksib.
Soovitan teil viivitamatult riigiasutusest lahkuda.
Vastasel korral teid kui välismaalast vahistatakse ja saadetakse vangi.
Ta ütleb, et ta ei eksi.
Kas see on kõik, mida ta ütles?
Jah.
Hästi. Olgu. Ütle talle, et ajan selle korda.
Ajame konsooli asja korda
ja siis räägime käeshoitavast mängust.
Ta ütleb, et naaseksite homme kell üheksa.
- Pean teid hoiatama... - Hästi. Vinge, aitäh. Aitäh.
Aitäh.
Võtate... Hästi.
Aitäh.
Vajan rahvusvahelist telefoniautomaati.
Rahvusvahelisi telefoniautomaate pole NL-is olemas, Henk.
Aga pean koju helistama.
Sa ei mõista.
Veensin naise me kodu panti panema, et saaksin „Tetrise“ videomängu õigused,
ja nüüd tuleb välja, et mul pole neid?
Kui ma seda korda ei aja, on mu lips läbi.
Su hotellis on telefon.
Hästi, vinge. Lähme.
Aga pead järjekorras ootama, sest me riigist väljub vaid paar liini.
Aga kui kaua?
Kaheksa tundi kuni nädal.
Mida?
Hüva, aga hotellis on faksiaparaat, eks?
Faksid ja teleksid on ainult riigiasutustes, Henk.
Hr Rogers, kas saame rääkida?
Palun.
Kas teate, kes ma olen?
Aiman.
Väga hea.
Eeldan, et teie tõlk ütles teile,
et välismaalased pole ametliku kutseta riigiasutustesse lubatud.
Minge koju.
Selge?
Hr Maxwell, olen Valentin Trifonov
Kommunistliku Partei Keskkomitee Väliskaubanduse osakonnast.
Tere tulemast Venemaale.
Mu isa ütles, et Gorbatšov tuleb vastu.
Te pole Gorbatšov.
Ja te pole teie isa.
Tulite „Tetrise“ pärast?
Vaatame, mida korraldada annab.
Hommikust, Saša.
Kas saaksin keelitada teid meelt muutma?
Pole võimalik.
Valmis?
Henk, see on Aleksei Pažitnov,
„Tetrise“ looja.
- Päriselt? - Hr Rogers...
Henk, hr Belikov tahab, et teaksite, et ta ei usalda teid.
Ja te... Vabandust, need pole minu sõnad. Olete valetaja ja varas.
Ma ei oska ka süüa teha.
See oli nali.
- Ta ei saanud vist aru. - Jah, näen seda.
Jätkake palun, hr Belikov.
Vabandust, aga kes te olete?
Palun võtke istet.
Palju olulisem küsimus on see, kes teie olete, Henk Rogers.
Teie viisa ütleb, et olete turist, kuid te pole seda.
Kuritegu.
Teie „Tetrise“ mängul on kirjas, et see on litsentsitud, kuid see on vale.
Veel üks kuritegu.
Nii et mõtlen järgmist.
Sõidate täna koju, lõpetate „Tetrise“ tootmise ja teile andestatakse.
Või jääte siia ja saate tunda tagajärgi.
Ma ei naase koju ilma kokkuleppeta.
Vabandust.
Vabandused ei aita meie kohtutes, hr Rogers.
Seltsimees Belikov...
Aleksei.
Tahan vaid öelda, et teie mäng on geniaaline.
Aitäh. Ma oskan inglise keelt.
Ja mul on nii palju küsimusi.
Esmalt peate teadma, et kui selle arusaamatuse lahendan
ja saan loodetavasti käeshoitava mängu õigused,
siis teen teist miljonäri.
- Hr Rogers. - Palun kutsuge mind Henkiks.
Hr Rogers, mul pole õigust oma mängu eest raha saada.
See on kuritegelik.
Ei.
See on kommunism.
Kui see idioot on varas,
pange ta vangi.
Kas teised ostjad on juba siin?
Hoidke neid lahus.
Võidame neid kapitaliste nende endi mängus.
Hr Belikov,
kui olen varas, siis miks tulin Moskvasse oma mängu uhkusega näitama?
Sest soovite käeshoitava mängu õigusi.
Jah, aga kui ma juba varastasin videomängu ja mänguautomaadi õigused,
siis mis mind käeshoitava mängu puhul takistab?
Hr Belikov küsib, miks mänguautomaatide õigustest räägite.
Ostsin mänguautomaatide õigused Jaapanis,
kuid siis ütles Mirrosoft, et müüs need Segale.
Lõpetage.
ELORG pole kellelegi mänguautomaatide õigusi müünud, Henk.
Pidage.
Tahate öelda, et olete müünud „Tetrise“ õigusi
ainult personaalarvutite jaoks?
Kas võin te lepingut näha?
Palun teid. See aitab mul toimuvat mõista.
Ma ei tea, kas olete kursis,
aga Stein ja Mirrosoft müüvad
„Tetrise“ videomängu ja mänguautomaatide õigusi üle maailma.
Hr Belikov?
Ma olen Robert Stein.
Tulin sõlmima lepingut mänguautomaatide ja käeshoitava mängu õiguste kohta.
- Palun teid, hr Stein. Üks hetk. - Mida?
Hr Belikov.
Hr Belikov küsib, mis see on.
Küllap on see Nintendo „Tetris“ Jaapani turult.
Ma tulin käeshoitava mängu õigustest rääkima, mitte video...
Ta küsib, kas lubasite Henk Rogersil „Tetrise“ videomängu müüa.
Hr Belikov, juhin Euroopa üht suurimat meediafirma.
Mul pole aega igapäevaste asjadega tegeleda.
Ütlete, et pole iial seda mängu näinud?
Ei, ütlen, et peaksime tänasest asjast rääkima.
Kas see on piraatmäng?
Ma ei tea, võibolla. Kas räägime käeshoitavast „Tetrisest“?
Homme, aitäh.
Jah.
Kuradi kommaritest värdjad.
Hüva, lugesin lepingu läbi ja olen nõus.
Te pole videomängude õigusi Robert Steinile tahtlikult müünud.
Kuid asi on selles...
Hüva, see on Nintendo.
Ja see on personaalarvuti.
Mis vahe neil on?
Nintendol pole klaviatuuri.
Nintendol pole...
Te räägite inglise keelt?
Muidugi räägite.
Mul on kahju.
Robert Stein pettis teid.
Ent juriidilises mõttes
ei varastanud ta teilt, mis tähendab, et ka mina ei varastanud.
Järgmine kord defineerige arvuti, et videomängu õigused teile jääks.
Aga mänguautomaadid?
Selles lepingus pole nende kohta midagi.
SISESTAGE MÜNT
Stein varastas teilt need õigused.
Kui palju need väärt on?
150 000 dollarit.
Kuhu ta aina jookseb?
Hr Belikov.
Ei!
Aleksei, meie tutvus algas konarlikult.
Kas võin su õhtusöögile kutsuda?
Hr Rogers, ma pole müügiks.
Kas paragrahv 40 on mõistlikum personaalarvuti definitsioon?
„Personaalarvuti koosneb protsessorist, monitorist, kõvakettast ja klaviatuurist.“
- Jah, palju parem. - Klaviatuur.
Stein sõlmis lepingu aastate eest. Mis selle mõte on?
Oh ei. Aga palun. Võtke heaks.
Hea küll. Mis toimub?
Mis see on?
Uus leping.
150 000 dollarit mänguautomaatide õiguste eest?
Kes teile need numbrid andis?
Kes andis Segale mänguautomaatide õigused Jaapanis?
Kui...
Kui selle allkirjastan, räägime käeshoitava mängu õigustest?
Ma vajan üht päeva, et leping läbi lugeda.
Ta ütleb, et oleme tänaseks lõpetanud.
Me pole käeshoitava mängu õigustest rääkinud.
Ta ütles, et haarame sellel homme sarvist.
Hästi.
Aleksei.
Soovid küüti?
Mul on auto.
Saad mulle küüti pakkuda?
Kust sa pärit oled?
Olen Hollandist, kuid kasvasin üles New Yorgis.
Mu vanemad olid juudi ja Indoneesia juurtega hollandlased.
Olen põhimõtteliselt Eddie Van Halen.
Hr Rogers, ma ei taha lobiseda.
Usu või mitte, kuid tahan päriselt sind tundma õppida.
Kui mitte äripartneri, siis fännina.
Tule õhtul mu hotelli õhtusöögile.
Ei.
Kas võin siis sulle külla tulla?
Välismaalase võõrustamine kodus on siin kuritegu.
Nii et...
helista lihtsalt.
Vinge.
Tänan küüdi eest.
- Arva, kaua mu kohtumine kestis? - 2 minutit ja 3 sekundit.
Peaksite olema viisakam, härra.
Ütlete, et pole iial seda mängu näinud?
Ütlen, et peaksime...
Luurate minu järele?
Kaabakas!
Ettevaatust, Kevin.
Teeme jalutuskäigu väljas.
KORTER 802. TÄNA KELL 19.
Mida te „Tetrise“ eest pakute?
Eksklusiivset avaldamisõigust meie Collieri...
Ei. Kui palju raha?
Avaldamisõigus on väärt kaks miljonit dollarit. See on aus kaup.
Pigem on see sitt kaup.
Kuidas palun?
See on kuradi Venemaa.
Te ei hooli rahast.
- Kust te pärit olete, hr Maxwell? - Mis see asjasse puutub?
Mina olen Stavropoli kraist.
Mu vanemad olid viljakoristajad kolhoosis.
Nad rügasid 18 tundi päevas riigile kuuluvas farmis.
Valitsus võttis kõik endale.
Mõistsin väga noorelt, et kui tahan selles ühiskonnas edukas olla,
siis vajan seda. Ainult seda.
Erinevalt teist ei aidanud mul keegi jõuda sinna, kus täna olen.
Nii et ärge ajage mulle bolševikujura.
Kommunism on suremas.
Jään peagi töötuks.
Tahan nagu teiegi parima kokkuleppega lahkuda.
Tahate pistist saada?
Kas selles on asi?
Ei. Ma ajan ausat äri.
Keegi ei saa ausalt miljardäriks, hr Maxwell.
Räpast ametnikku usaldades samuti mitte.
Kui otsite etturit, siis soovitan teil perse minna.
Kena päeva.
100 000 dollarit, kui lepingu endale saan.
Ei.
Ma ei küsi seda.
- Boriss. - Lõpeta lindistamine.
800 000.
Pool ettemaksuna Šveitsi pangakontole.
300 ja maksan, kui saan käeshoitava „Tetrise“ õigused.
Vahest küsin siis hr Rogersi käest.
Henk Rogersil pole raha.
Ta esindab Nintendot ja nad ei maksaks pistist.
Ja Robert Stein on liiga kitsi, nii et ärge temaga küll ähvardage.
400.
Viimane pakkumine.
Hästi.
Ja, hr Trifonov?
Kevin ei pea sellest midagi teadma.
Milleks riskida? Eriti pärast sinu isaga juhtunut.
Eks proovi ameeriklasele ei öelda.
See on võimatu.
Tere.
See on Maya. Ta on kümnene.
Julie on kaheksane.
Michael on kuuene.
Leo on kolmene.
Ja see on mu abikaasa Akemi.
Tutvusime ülikoolis Hawaiil,
armusime teineteisse ja kolisin temaga Tokyosse.
Oled paljudes kohtades elanud.
Jah, küllap vist.
Aga sina?
- Olen vaid siin elanud. - Moskvas?
Selles korteris.
Henk, kuidas sulle Moskva meeldib?
Ausalt?
See tekitab veidi segadust.
Venemaad on alguses raske armastada.
Nagu meie kirjanduski on see väljastpoolt külm ja sünge.
Ent samas romantiline ja innustav.
Keegi ei näe enam seda poolt.
Kuidas sa „Tetrise“ avastasid, Henk?
Olin tarbeelektroonika messil Las Vegases ja müüsin oma loodud mängu.
Siis nägin sinu abikaasa mängu...
- Ja siis varastasid selle. - Nina.
Ei, kõik on hästi.
Sain litsentsi firmalt, kes valetas mulle.
Aga olen siin, et seda heastada.
Sest „Tetris“...
See on nii hea.
Ta on rumal aga aus.
Oled siis mängulooja, Henk?
Ja programmeerija.
Kuigi hiljuti olen peamiselt müügiga tegelenud.
Pascal või Assembler?
Tahtsin sinult sama küsida?
Mulle meeldib Pascal.
Kasutan peamiselt Assemblerit.
Ära kunagi alahinda...
- BASIC-u jõudu. - ...BASIC-u jõudu.
Tekitab kõhedust.
See ongi?
Originaal?
Vapustav.
Kas võin mängida?
Jah.
See on mind häirinud.
Miks mõlemad read korraga ei kao, vaid teevad seda ükshaaval?
Kuna...
ma ei tulnud selle peale.
Me peaks lubama kuni neljal real korraga kaduda.
Meie peaks?
Mida?
Jah.
Proovi. See ei tee paha.
- Henk? - Hästi.
Kõrgemal tasemel saab rohkem punkte, nii et...
Vabandust.
Peaaegu. Aga vajame veel midagi.
Elu on raske ja väärime väikseid tähistamisi.
Unustasin, kui lõbus see on.
Mida?
Mine.
- Ole tasa. Mine. - Mis...
- Ole tasa. - Mis...
Tasa!
Tere õhtust. Kas teil soola on?
Soola?
Naaber.
Aleksei, palun!
- Mis... - Vabanda, Henk. Pead minema.
Hästi.
- Aga pead minuga tulema. - Mida?
Peaksime välja minema. Aga mitte turistide baari.
Näita tõelist Moskvat, kus sina käid.
Henk, see pole hea mõte.
Jaa. Ma tean, aga vahel pead reeglid põrgu saatma.
Sellepärast Moskvasse tulingi.
Ja usun, et sellepärast kutsusid mind täna siia.
See koht ongi.
Midagi sellist mõtlesidki, Henk?
Jaa!
Aitäh. Suur tänu.
Terviseks.
Kas tunned neid inimesi?
Osa neist on mu kolleegid.
Vinge muusika.
Isiklikult ma eelistan Mozartit ja vene rahvalaule.
Mitte...
- Mida ta... - Kutid.
Tal on uudiseid Balti riikidest.
Eestlased on tulnud tänavatele
ja nõuavad iseseisvust Nõukogude Liidust.
Oleme kõik väsinud poliitikute silmakirjalikkusest.
Tahame kõik vabadust.
Sõnavabadust.
Kunstilise väljenduse vabadust.
Me tahame Coca-Colat.
Ja tahame Levi'se teksasid.
Joome selle terviseks.
Jumaldan seda laulu!
Kõik teavad sõnu.
Headel mõtetel pole piire.
- Tule laula. - Ei.
Tule. Palun?
Ma ei laula. Ei.
Ole nüüd. Kuidas saad vastu panna?
Aleksei!
- Nüüd näed, et me pole nii erinevad. - Jah.
Aitäh, et mind siia tõid.
See tähendab mulle palju.
Maya, läheme varsti koju. Koristage ära.
Akemi Rogers?
Oleme Vene saatkonnast Tokyos.
Kes teid sisse lasi?
Kas teate, kus teie abikaasa on?
Kas ta on helistanud?
Kui ta helistab, siis paluge tal koju tulla.
Kohemaid.
Teil on ilusad lapsed.
Mine koju!
Ja tänan Levi'ste eest.
- Tõlki? - Tänan, ei.
Mida p...
Henk.
Jumal tänatud, et oled kombes.
Mis...
Mu korter otsiti samuti läbi.
Aga ma ei mõista.
Üritan teid aidata. Miks ma ohtlik olen?
Oled välismaalane, kes üritab Vene vara osta.
Paljudele võrdub see riigireetmisega.
See on kõigest videomäng.
Sulle küll.
Ent võimulolijate jaoks on see libe tee.
Esmalt müüakse üks mäng ja siis terve Venemaa enampakkujale.
Henk, ära ohverda kõike selle pärast.
Ma...
Ma olen abielus.
Ma ei...
Sa pead minema.
Hommikust!
Pjotr ja Dmitri.
Minu tulevased tennisetähed.
Lähete juba kooli?
Teate, et teil on hea isa.
Ärkas pärast tormilist ööd nii vara, et teid kooli viia.
Isa, kes see on?
Inglise keeles?
Muljet avaldav.
Su ema Nina on inglise keele õpetaja, eks?
See on hea töökoht.
Kindel palk.
Kas teie isa on teile rääkinud, mis tema isaga juhtus?
Ei?
Ta peaks rääkima.
Sest ajalool on veider omadus korduda.
Hr Rogers? Rahvusvaheline kõne on ootel. Teil on kolm minutit.
Anna tulla.
Anna tulla, võta vastu.
Halloo.
Maya.
Paps siin.
Paps! Kas sa tuled koju?
Koolikontsert on varsti ja täna oli proov.
Õpetaja ütles, et kõlan nagu ingel ja...
Maya, kullake. Luban, et tulen kontserdiks koju,
kuid praegu pean emaga rääkima.
Nõme, et ma ei saa sinuga rääkida.
Maya, las ma räägin.
Henk?
Tere. Palun lase juristil faksida ELORG-ile minu leping Mirrosoftiga
ja las ta koostab uue lepingu käeshoitava „Tetrise“ kohta.
Täidan üksikasjad ise ära. ELORG-i number on + 7 495 442 481.
- Eks ole? - Henk.
Mingid venelased ähvardasid mind kontoris, et ma kutsuks sind koju.
Mida?
Akemi?
Perse.
- Sa hoorapurikas. - Sa hoorapurikas.
- Takso! - Takso!
Miks Henk Rogers siin on?
Kas üritate sundida meid teineteist üle pakkuma?
Kui üritate mind lollitada, siis vannun...
Hr Stein, kas lugesite muudetud lepingut?
Jah.
Jah, lugesin. See pole õiglane.
Te küsite liiga palju mänguautomaatide õiguste eest.
Ja miks pean uuesti allkirjastama arvutimängu õiguste lepingu,
kui need on mul juba olemas?
Olgu.
Kirjutan alla, kuid siis arutame käeshoitava mängu õigusi, eks?
Hüva, käeshoitav mäng. Kui palju?
- Tuleme tagasi. - Ei.
Ei!
Hr Belikov, kogu austuse juures, mis jama siin toimub?
Esmalt üks teie käsilasi ähvardas mind,
siis ähvardasite mu naist Jaapanis,
mu hotellituba pöörati pahupidi
ja nüüd saan teada, et räägite läbi Robert Steiniga.
Pärast kõike, mida ta teile tegi?
See on sõge.
Olen siin ainus aus kutt!
Olete kõik sulid.
Olete kõik siin vaid raha pärast.
Mida? Ma ei oska vene keelt. Mul pole tõlki.
Ja kus Aleksei on?
Te arvate, et mina olen vaenlane?
Te eksite. Asi pole enam vaid rahas.
Aleksei peab saama oma tasu ja maailm peab nägema,
et Nõukogude Liit on enamat kui vaid raketid ja sõjaline jõud.
Mis see on?
Teie leping Mirrosoftiga.
See tõestab, et ma ei varastanud teilt.
Ja selle all on mu uus pakkumine.
Sellel pole numbreid.
25 000 $ käeshoitava mängu õiguste eest, pluss 25 senti iga müüdud mängu pealt.
25 000 dollarit?
Miks nii vähe?
Sest ausalt öeldes pole mul enam raha.
Ent minu pakutud tasu mängu pealt on enam kui õiglane.
Mitu mängu plaanite müüa?
Konservatiivse prognoosi järgi miljon mängu.
Minu prognoos on 20 miljonit.
See tähendab, et saate viis miljonit dollarit.
Olge nüüd. Aina lahkute kõige põnevamal hetkel.
Kas saame vestelda.
Olen teie läbirääkimisi jälginud.
Olete meisterlikult tegutsenud.
Teen seda Nõukogude Liidu heaks, seltsimees Trifonov.
Väga hea.
Sest Nõukogude Liit otsustas, et „Tetris“ läheb Mirrosoftile.
Hästi.
Olge lahke.
Hr Be... Põrgu...
Mida ta siin teeb?
Väliskaubandus kuulub minu pädevusse, hr Maxwell.
Hüva. Hr Belikov, Mirrosoft pakub õigust avaldada Venemaal
Collieri entsüklopeedia, mis on väärt kaks miljonit dollarit,
ja soovib vastu käeshoitava „Tetrise“ õigusi üle maailma.
- Ja tasu? - Põrgu päralt, hr Belikov.
Pakkusin teile elu parimat võimalust.
Oleme valmis teiega lepingu sõlmima, hr Maxwell, ent ajad...
ajad muutuvad.
Me kanname vastutust oma otsuste eest.
Kui valime pakkumise, mis ei too raha sisse,
tundub see kahtlane.
Hea küll.
Olgu.
Mu juhatus peab kõik kulud kinnitama.
Aga saan mitteametlikult pakkuda ELORG-ile miljon dollarit nädala lõpuks.
- Aga tasu mängu pealt? - Kurat küll.
Aitab.
Mida ta ütles?
Üks miljon dollarit...
on eellepingus kirjas.
Me lubame Mirrosoftile käeshoitava „Tetrise“ õigusi üle maailma,
kui kannate meile nädala jooksul üks miljon dollarit.
Härrased,
paistab, et me oleme kokku leppinud.
Saadan teid välja.
- Aga me pole lõpetanud... - Kohe!
- Hr Belikov, väljapääs on sealpool. - Olge vait.
Kas kõik on hästi?
Teil on nädal, et teha pakkumine käeshoitava mängu eest.
Tegin oma pakkumise. Olen valmis allkirjastama. Mis toimub?
Peate esmalt eellepingu sõlmima. Eeskiri näeb ette.
- Kas valetate mulle, Belikov? - Kuulake mind.
Kui teaksite, millise riski võtan, ei küsiks te seda.
Palun allkirjastage.
Palun.
Üks asi veel.
Kui soovite teha pakkumise videomängu õiguste eest,
siis ELORG on sellele avatud.
Mida? Need õigused on Steinil.
Ei ole.
Defineerisid arvuti ümber.
Stein vajas mänguautomaatide õigusi ja ta allkirjastas uue lepingu.
Miks te mind aitate, Belikov?
Teen seda, mis on mu riigile parim.
Minge koju, Henk Rogers, ja tulge Nintendo esindajatega, et õige pakkumine teha.
Kus sa täna olid?
Vahet pole.
Me tegime selle ära.
Käeshoitava mängu õigused ja nad lubavad ka videomängu õigusi.
Istu peale.
Dzeržinski väljakule.
Sa pole oma autoga?
Ma ei taha, et mind jälitataks.
Kui olin laps, oli mu isa professor Moskva ülikoolis.
Ja 1965. a pandi ta kolleeg vangi, kuna ta müüs oma raamatu välismaale.
Raamatu müümise eest?
Jah.
Mu isa allkirjastas protestikirja, mis oli õige tegu.
Ent nõukogude kättemaks käis kiiresti.
Ta jäi professorikohast ilma ja tal ei lubatud enam töötada.
See hävitas ta.
See hävitas mu perekonna.
Ma lubasin endale, et ei lase oma lastel sellist põrgut kogeda.
Aga nad teevad seda jälle, Henk.
Seekord mulle.
Tead, mis hoone see on?
Peaksid teadma, sest nad on igat su sammu jälginud.
Oota. See on...
See on Kommunistliku Partei Keskkomitee liige,
üks mõjuvõimsamaid mehi NSVL-is.
Ta räägib oma agendiga.
KGB?
Saša on KGB-st?
Aga ta...
Miks?
Sest sa oled ohtlik.
Kehastad kõike, mille vastu me riik 80 aastat võidelnud on.
Ta sai just teada, et ELORG lubas sulle „Tetrist“.
Sõidame kiiresti lennujaama!
Ütle, et see on oluline.
See puudutab „Tetrist“. Mul on tunnine vahemaandumine Koreas.
Vabandust, hr Rogers. Neil on koosolek.
Kas jätate teate?
Ei. Ma tahan neile ise öelda.
Helistan kodust. Aitäh.
Härrased. Robert Maxwell, Mirror Groupi president. Rõõm näha.
Minoru Arakawa.
See on Howard Lincoln, asepresident ja peajurist.
Kuidas teid aidata saame?
Mul on vist miskit, mida te soovite.
Kevin, oled kuuldel?
Jah.
Hea uudis, härrased.
Teate, Nikolai Jevgenevitš,
erinevalt teist sean päriselt riigi huvid esikohale.
Ära liiga haiget tee. Ta peab veel töötama.
Oh perse.
Maya?
„TETRISE“ LEPING ON TÜHISTATUD
Jeerum. Ei.
Ei.
MEIL ON FOTOD HOIA EEMALE
- Halloo? - Henk, Howard Lincoln siin.
Mõtlesin, et helistan sulle ja ütlen isiklikult.
Ma ei...
Mul on kahju, et sa ei saanud „Tetrise“ õigusi Game Boyle.
Lõime käed Mirrosoftiga.
Sa mõistad, eks?
- Halloo? - Nad valetavad, Howard. Kõik valetavad.
Mind šantažeeritakse, et ma vaikiks.
Aga ma ütlen, et Mirrosoftil pole isegi videomängu õigusi.
Henk, rahune. Saime just ELORG-ist faksi, mis Mirrosofti litsentsi kinnitab.
Kõik on seaduslik.
Leiame mõne muu projekti.
- Oota. - Eks ole? Nägemist.
Oled lõpetanud?
Maxwellid petsid mind, Akemi. Nad võtsid kõik.
Sa ei tulnud oma tütre kontserdile.
Kas kuulsid, mida ütlesin?
Kas kuulsid, mida mina ütlesin?
Meil pole enam midagi.
Mitte midagi!
Kõik on läbi ja sa käid mulle kontserdi pärast pinda?
Maya!
Sa isekas jobu.
Kullake?
Kõik on hästi.
Kõik laabub.
Vastasel korral pole meil käeshoitava ega videomängu õigusi.
Nintendo kaebab meid kelmuse eest kohtusse,
kaotame oma äri ja ilmselt ka maja.
Ma üritan kõike koos hoida, Akemi, ma tõesti üritan.
Ent mul pole varuplaani.
Mul on vaja, et sa mõistaks,
et tegin seda, kuna üritan meile head elu rajada.
Meil oli hea elu.
Kas võin sisse tulla?
Pühendasin kogu oma elu riigile,
kuid ma ei suuda enam jätkata.
Seda riiki enam pole.
Oleme muutumas varaste riigiks.
„Tetris“ antakse Mirrosoftile.
Pean pärast lepingu sõlmimist oma ameti ELORG-is jätma.
Ent te võite veel kõik heastada.
Andke see Henk Rogersile.
Ta teab, mida sellega teha.
Tere.
Tuli!
Mida te seal teete?
EELLEPING
PAKKUJA MAKSAB ELORG-ILE 1 000 000 DOLLARIT
KUULUB TASUMISELE
Kevin, mu poeg. Hüva, lase jalga.
Mis toimub?
Kevadpuhastus, ei muud.
Purustame ebavajalikke aruandeid, mida audiitorite jaoks tegime.
Kuidas läheb? Õnnitlen „Tetrise“ puhul.
Raamatupidaja ütles, et meil pole miljonit dollarit.
- Miks miljonit dollarit vajad? - Miks... „Tetrise“ eest.
Poja, me ei pea venelastele midagi maksma.
Nad saavad entsüklopeediad.
Ei. Toimus enampakkumine ja sõlmisin kokkuleppe.
Kokkulepe on see, et Mihhail Gorbatšov on mu sõber.
Jäta see sõbrajutt!
NL variseb peagi kokku.
Kõik krabavad, mida saavad, ja Gorbatšov ei saa midagi teha!
Rahune, Kevin. Ära tujutse. Sa pole laps.
Ära siis kohtle mind kui last.
- Meil pole raha, ega ju? - Muidugi on.
- Aga see on kinni. - Hea küll.
- Helistan panka, võtan laenu. - Ei. Ma ei teeks seda.
- Heldeke, isa. Ütlesid, et kõik on hästi. - Kõik ongi hästi.
Kui saame venelastelt „Tetrise“ ja sõlmime lepingu Nintendoga,
- oleme kasumis. - Hästi.
Aga kes veenab venelasi meile tasuta „Tetrist“ andma?
Jäta see minu hooleks. Tubli töö, poeg.
Kaebame nad kohtusse, raisk. See on ülialatu.
See ei lahenda probleemi.
Saame saata keelustamiskorralduse.
Härra, vabandage mind. Te ei tohi...
- Härra, neil on koosolek. - See koosolek on läbi.
- Mida kuradit ta siin teeb? - Loe seda.
- Henk, meil pole aega. - Loe seda!
- Mis see on? - Atari varastas me patendi.
NÕUKOGUDE MÕISTATUS TÕSISELE MÄNGIJALE
Nad häkkisid NES-i ja toodavad ning müüvad me kassette.
Arva, mis esimene mäng on.
- Neil pole õigusi. - Ameerikas on. Ma kontrollisin.
- Ei ole. - Mida?
Kes see „A“ on?
Aleksei Pažitnov.
„Henk, ELORG ja Mirrosoft valetavad. „Tetrise“ õigusi pole loovutatud.
Tule tagasi ja tee kiiresti pakkumine.“ Mida ta ütleb?
Sinu ees on Mirrosofti leping,
mis on kõigest eelleping ja see aegus eile.
- Käeshoitav mäng on... - Saadaval.
- Ja videomäng? - Saadaval.
- Üle maailma. - See tähendab...
Mul pole videomängu õigusi Jaapanis, sest Steinil ja Mirrosoftil
polnud õigust neid mulle ega teistele müüa.
Oot, Ataril pole „Tetrise“ litsentsi Ameerikas?
Ataril pole kuskil „Tetrise“ litsentsi.
Miks oled nii kindel, et see Aleksei ei valeta?
Sest tal pole ainsana sellest midagi võita.
Mida sa meilt vajad?
Võtke oma tšekiraamatud ja tulge minuga Moskva lennukile.
Ja ärge kellelegi rääkige.
MOSKVA
4. TASE
Ta on tagasi.
Ja võttis sõbrad kaasa.
MOSKVA ARVUTUSKESKUS
Tere.
Mida te teete?
Mis toimub?
Pagan.
Lõpetage.
Mida te teete?
Saša!
Mis toimub?
Te kolite ära.
Kuhu? Miks? See on mu kodu! Mu vanemate kodu. Te ei tohi!
Mis toimub?
Teie abikaasa rikkus seadust.
Mulle öeldi koolist, et poisid saadeti koju.
Kumb kiiremini kukub?
- Noh? - Mitte kumbki.
Ema, isa!
Õpime koolis gravitatsiooni! Ta näitas meile katset.
Just nimelt.
Katset.
Kumb nüüd kiiremini kukub? Noh?
Tool?
Nüüd muutub gravitatsioon huvitavaks.
Tool peaks kiiremini kukkuma, sest on raskem, eks?
Jah.
Aga ei kuku.
Kuulake.
Gravitatsioonil on ükspuha, kas oled kerge nagu münt
või raske nagu...
poiss.
Kõik kukub sama kiirusega.
Posid, tulge aidake emal pakkida.
Henk Rogers on teie pärast jälle siin.
Su elu on lihtne hävitada.
Kui veel kord mulle ette jääd, kaod igaveseks.
Su sõbrake Henk samuti.
Hr Belikov.
Kas olete kombes?
Vabandust, et hilinesin.
Nii et tahate uusi mänge näha.
Ei. Me tulime „Tetrise“ pärast.
Aga teavitasin teid faksi teel, et see kokkulepe on tühistatud.
Ja eeldan, et sõlmisite samasuguse eellepingu Mirrosoftiga.
Nädal käeshoitava mängu eest pakkumise tegemiseks.
Kas nad on seda teinud?
Seda arvasingi. Siin on meie pakkumine.
Käeshoitava ja videomängu õiguste eest üle maailma.
Raha makstakse ette.
Katame turundus- ja tootmiskulud
ning maksame iga müüdud käeshoitava ja videomängu eest 50 senti.
Üks dollari ühiku pealt.
Vinge. Kirjutame alla ja võime koju minna.
Ei.
Kuulge, pean läbirääkimisi riigi huvides.
Riigivara kaitsmine ja selle üle otsustamine on meie vastutusala.
Ta ütleb, et ELORG võtab homseni mõtlemisaega.
Eeskiri näeb ette.
Tal on õigus.
Eeskiri näeb seda ette.
Väga hea. Aeg minna, härrased.
Mul on veel üks kohtumine.
Viis miljonit dollarit?
Ja kus on teie raha, hr Maxwell?
Ma ei paku kuradi viit miljonit dollarit.
Te ei peagi seda tegema.
Peate maksma ELORG-ile vaid ühe miljoni, mille teie poeg lubas.
Ja „Tetris“ on siis teie.
Teil on 24 tundi.
Miks Maxwellide võit meile nii oluline on?
Kas kasulikum pakkumine pole Nõukogude Liidule parem?
Las mina muretsen Nõukogude Liidu saatuse pärast.
Teie tehke aga oma tööd.
Võite minna.
- Isa! - Mitte praegu.
Nintendo pakkus venelastele viis miljonit dollarit
käeshoitava ja videomängu eest.
- Ma tean juba. Jo. - Jah.
Oota.
Nad tegid pakkumise käeshoitava ja videomängu eest?
- Jah. - Võimatu.
Meil on juba videomängu õigused üle maailma.
- Saime litsentsi... - Kevin!
Sa hoorapurikas.
Sa käisid Moskvas. Sõlmisid mu selja taga lepingu.
ELORG muutis mu lepingut ja kärpis mu õigusi.
- Kutsuge turvamehed! - Ja sina, Robert,
avastasin sulle „Tetrise“ ja sa ei maksa mulle tasu.
Ja nüüd sinu ahnuse pärast jätavad venelased meid kasumist ilma.
Mida sa ajad?
Nad defineerisid uues lepingus arvuti ümber.
Jäin videomängust ilma, et saaksid selle varastada.
Me ei sõlminud uut videomängude lepingut.
Sa kuradi lollpea!
Mina olen kuradi lollpea?
Miljardäri jõmpsikast poeg,
kes pole elus päevagi ausat tööd teinud, kutsub mind lollpeaks?
Sa ennasttäis sita...
Tule siia, vennas. Lase lahti!
Eemale!
Teie kõik...
Te kõik töötate varaste heaks!
Vargad!
Jo, olgu lennuk tunni pärast valmis.
Ma lendan Moskvasse.
Hr Maxwell. Tere tulemast...
Jälle sina, raisk?
Tere tulemast, härrased.
Vabandage, olen juurde võtnud ja vajan pidustusteks uut ülikonda.
Näete vinge välja, peasekretär.
Te ei oska valetada, mu sõber.
Kuidas aidata saan?
Kahjuks ei tulnud ma niisama külla.
Oleme pojaga siin, kuna Moskvas on üks Ameerika ärimees,
kes manipuleerib teie bürokraatidega,
et saada õigused Vene videomängule,
mille kohta mu firmal juba leping on.
Ta pakkus just teie inimestele viis miljonit dollarit.
Ja siis?
Kui see tehing toimub, leiab aset ohtlik pretsedent.
Milline pretsedent?
See tapaks kommunismi.
Nii et tulite siia minu riiki päästma?
Kui lasete kapitalistid väravast sisse, ei lahku nad kunagi.
Ja mis teie olete?
Nagu ütlesite, olen teie sõber.
Pakume ausat vahetuskaupa, millega raha ei liigu.
Saate Collieri entsüklopeedia avaldamisõigused
ja meie saame mängu.
Infovahetus.
Hindan teie heatahtlikkust, Robert, kuid mu riik on katki.
Mu inimesed tahavad vabadust.
Vabadust hääletada ja oma saatust valida.
Kommunismi mõte polnud kunagi vabadust piirata.
Ent kahjuks tuli inimlik ahnus vahele.
Maailm muutub, härrased, ja Nõukogude Liit ei jää maha.
Vabandage nüüd mind, pean kõne ette valmistama.
Kas soovite mu nõu kuulda?
Kogu austuse juures, hr Trifonov, jõudsime teieta siia, nii et minge perse.
Lihtsalt hankige mulle „Tetris“.
Uurige välja kogu info selle inimese kohta.
Välismaalase kohta?
Ei.
Ametniku kohta.
Seltsimees Gorbatšov, vaadake, millise austusega meid vaadatakse.
Aleksei.
Ütlesin, et ma naasen.
- Sa poleks pidanud tulema. - Mida?
Tulin sinu pärast.
Sa mõistsid valesti.
Ütlesid sõna otseses mõttes: „Tule tagasi ja tee kiiresti pakkumine.“
Ma eksisin. Sa ei vääri seda.
- Aleksei, mis toimub? Oleme sõbrad. - Ei ole.
Kasutasid mind, et oma tahtmist saada.
See on... Kuidas võid sedasi öelda?
Teen seda meie pärast.
Teed seda enda pärast.
Ma ei teeni sellest pennigi.
Teen nii, et teenid.
- See pole lihtne... - Ära anna katteta lubadusi.
Tuleme erinevatest maailmadest.
Mine oma maailma ja ma naasen oma maailma.
70 aastat pärast suurt revolutsiooni
on käes aeg muudatusteks...
Ent ma usun, et Nõukogude Liit...
Henk Rogers sõidab ELORG-i.
...on pärast seda tugevam kui iial varem.
Raadiosaatja!
Kus Henk Rogers on?
Bolšaja Ordõnkal.
Ärge laske kapitalistidel ELORG-i jõuda!
Kõik agendid ELORG-i! Kordan. Kõik agendid ELORG-i.
See pole uus pakkumine.
Jah. See on meie esimene ja viimane pakkumine.
Meie intellektuaalomand teie oma vastu.
Ja võtame ka videomängu õigused tagasi. Suur tänu.
- Mis see veel on? - Valik.
Neil on valida teie sita ja meie õiglase pakkumise vahel.
- Mida? - Abivägi on teel, poisid.
Meie leping garanteerib meile „Tetrise“, kui teeme uue pakkumise,
mille just tegime.
Pidite eelnevalt maksma miljon dollarit.
- Minge perse. Kirjutage alla. - Austage lepingut.
Teil on alla minuti, kuni pead hakkavad veerema.
Hr Belikov, ärge uskuge ta jura. Iga...
Isa, maksa see tühine summa ära.
Teil pole raha.
Sestap te ei maksagi litsentsitasusid.
- Isa, mis toimub, kurat võtaks? - Ei midagi.
Raamatupidamislik viperus, mis laheneb järgmine kvartal.
Olete pankrotis.
Aitab! Võin lasta teid kõiki vahistada.
Kas teeme selle ära, palun?
- Hr Belikov. - Sa kaabakas.
Välja.
Teil pole Moskvas turvaline. Minge.
- Kus nad on? - Läinud, sa idioot.
- Mida? - Meie lepinguga.
Maxwellil pole raha. Leping muutus kehtetuks.
Mul polnud valikult.
Juhin miljardidollarist korporatsiooni. Muidugi on mul raha.
Lihtsalt mitte praegusel hetkel.
Aga minu raha?
Mis mõttes teie raha?
Kurat, kas teed...
Andsid sellele värdjale pistist? Minu selja taga?
Ole vait.
Päästsin sinu nahka, nagu tavaliselt.
Tahad suurte poistega mängida, poja?
Niimoodi maailm toimib. Lepi sellega.
Kus mu raha on, Robert?
Ulatasin teile „Tetrise“ kuradi hõbekandikul.
Pidite vaid maksma. Kus mu raha on?
Seltsimees Trifonov töötame riigi...
Suu kinni, libu!
Hästi.
Tooge mu leping tagasi ja kahekordistan isiklikult teie tasu.
- Ei. - Kolmekordistan.
Ma ei usalda teie raha.
Tahan „Tetrises“ 50-protsendist osalust.
Hästi.
Kommaritest sitapead.
- Ronige peale! - Ronige peale!
Sõida!
Kuidas teadsid, kust meid leida?
See oli lihtne. Mõtlesin, mida ma iial ei teeks.
Meie taga!
Kiiremini!
Aleksei!
Mis lennud tunni jooksul väljuvad?
SKOOR - ELUD 1. MÄNGIJA - 2. MÄNGIJA
- Me suudame seda! - Ei mahu!
Kas sa usaldad mind?
Oh heldust.
Anna minna!
Lend 702 Zürichisse ootab reisijaid.
Palun suunduge värava juurde.
Järgmine.
Milline järgmine lend on?
Vajame abiväge.
Lähme.
Lend 802 läbi Souli Tokyosse ootab reisijaid.
Palun suunduge värava juurde.
Eluga.
Nad tulevad.
Kammige ala läbi.
- Pead jalga laskma. - Ei.
- Jään, kuni turvaliselt pääsed. - Aleksei, oled piisavalt riskinud.
Palun lase jalga, enne kui sind tabatakse.
See pole hüvastijätt, ma luban.
Tean, kuidas seda sõna vihkad.
Aga mõtlen seda tõsiselt.
Ei, praegu pole hetk Ameerika emotsioonideks.
- Järgmine! - Mine.
- Reisi eesmärk? - Ma olen turist.
Vabandage mind.
Palun istuge oma kohale.
Eest ära!
Kus Tokyo lennuk on?
Kuues värav.
Aga see on kinni!
Ametlik juurdlus!
Palume kinnitada...
Tee uks lahti!
Ametlik juurdlus!
Palume vabandust viivituse pärast.
Kohe!
Daamid ja härrad, tere tulemast lennule 802 Tokyosse.
Valmistume õhkutõusuks.
Mida kuradit?
Palun kinnitage turvavööd.
Hoora...
Nad on teises lennukis!
Valentin Igorevitš,
olete peasekretäri käsul vahistatud
ametiseisundi kuritarvitamise ja suures ulatuses pistise võtmise eest.
Ei.
Mida kuradit?
Eest ära!
Te rikkusite seadust!
Mina olengi seadus!
Korja nad eest ära!
Kas sellepärast, et kutsusin sind libuks?
Selle riigi lõpp on käes.
Kuuled mind?
See on omadega perses.
Täiega perses!
Kõik variseb kokku!
Tere tulemast lennule 702 Zürichisse.
Loodame, et naudite oma lendu meiega.
ÕNNITLEN
1. MÄNGIJA
MÄNG LÄBITUD
Maya.
Kui teeksid mulle selle au,
tahaksin näha sinu esitust,
millest soovin, et ma poleks ilma jäänud.
Palun.
Olgu.
Sean end valmis.
Andsin sulle lubaduse,
mis ei läinud, nagu ma lootsin.
Praeguseni.
VIIS MILJONIT DOLLARIT
1989. a jõulud muutuvad kohe veel põnevamaks
uhiuue kingitusega kuuse all. Seda nimetatakse Game Boyks.
Üle Nõukogude Liidu toimuvad meeleavaldused.
Selle tootja Nintendo on Jaapanis kaks partiid läbi müünud.
Nüüd on sama toimumas Ameerikas,
kus pühade ajal on müügitulu ületanud 110 miljoni dollari piiri.
Nõudlus aga ei paista vähenevat.
Üle Ida-Euroopa avatakse piire.
Suur roll selles on „Tetrisel“,
menukist mängul, mida terved pered mängima kibelevad.
Mihhail Gorbatšov on tagasi astunud
ja punane lipp on Kremli kohalt alla võetud.
Kas see on hea või halb uudis?
Ilmselt mõlemat.
Sulle on pakk. Henkilt.
LENNUPILET MOSKVAST SAN FRANCISCOSSE
...viieks minutiks. Ema tahab puhata.
Sealt nad tulevad.
Tere tulemast teie uude kodusse, semu.
Kas nüüd on õige hetk Ameerika emotsioonideks?
HENK JA ALEKSEI ASUTASID ETTEVÕTTE TETRIS COMPANY.
ROBERT STEIN JÄTKAS MÄNGUDE LITSENTSIMIST.
TA EI SAANUD IIAL „TETRISE“ KAOTUSEST ÜLE.
ROBERT MAXWELL VARASTAS 900 MLN $ OMA FIRMADE PENSIONIFONDIDEST
JA TAL OLI VÕLGU ÜLE VIIE MILJARDI DOLLARI,
MILLE TULEMUSEL TA MEEDIAIMPEERIUM KUKKUS KOKKU.
PÄRAST ROBERT MAXWELLI SALADUSLIKKU SURMA KEVIN MAXWELL VAHISTATI.
TEDA SEOSTATI ISA PENSIONIFONDI RIISUMISEGA JA TA KUULUTAS VÄLJA PANKROTI.
HILJEM MÕISTETI TA RIISUMISES ÕIGEKS.
2014. AASTAL MÄÄRAS HENK TETRISE UUEKS TEGEVJUHIKS MAYA.
„TETRIST“ ON MÜÜDUD ÜLE MILJARDI MÄNGU
JA SEE ON ENDISELT ÜKS AEGADE POPULAARSEMAID MÄNGE.
TV ei tööta. Video ei tööta.
Lugesin läbi kõik, mida lugeda sai. Järgmine peatus on Moskva Go klubi.
Su nimi on Alla?
Hüva, Alla viib meid Vene Go seltsi.
Ja lisaks on ta meie jaoks ELORG-i üles leidnud.
See on Aleksei Pažitnov.
- Ta on „Tetrise“ looja. - Enam-vähem.
Mängin sõpradega „Tetrist“.
Hea küll.
Tõlkinud Vova Kljain